b'\n_START_ARTICLE_\nFran\xc5\xa1izna pogodba\n_START_PARAGRAPH_\nFran\xc5\xa1izna pogodba bo nedvoumno dolo\xc4\x8dila obveznosti in odgovornosti vsake od strani v fran\xc5\xa1iznem poslu, ki jih zadeva in vse druge materialne pogoje tega odnosa.\n_START_SECTION_\nNarava in zna\xc4\x8dilnosti fran\xc5\xa1izne pogodbe\n_START_PARAGRAPH_\nFran\xc5\xa1izna pogodba se bo skladala z zakonodajo dr\xc5\xbeave, v kateri sta jo obe strani sklenili, z zakonodajo Evropske skupnosti in s tem eti\xc4\x8dnim kodeksom ter z drugimi ustreznimi pravnimi dolo\xc4\x8dili zadevne dr\xc5\xbeave. Fran\xc5\xa1izna pogodba bo odra\xc5\xbeala interese \xc4\x8dlanov fran\xc5\xa1izne mre\xc5\xbee pri varovanju fran\xc5\xa1izorjevih pravic, ki izhajajo iz intelektualne lastnine in pri ohranjanju skupne pripadnosti/identitete in ugleda mre\xc5\xbee. Vse pogodbe in vse pogodbene ukrepe, ki urejajo odnos med fran\xc5\xa1izorjem in fran\xc5\xa1izijem, bo zapisal ali pa prevedel v uradni jezik de\xc5\xbeele, v kateri bo deloval posamezni fran\xc5\xa1izij, zaprise\xc5\xbeeni sodni tolma\xc4\x8d, fran\xc5\xa1izij pa bo takoj prejel podpisano pogodbo._NEWLINE_Sicer je mogo\xc4\x8de govoriti o splo\xc5\xa1nih pravilih sestavljanja fran\xc5\xa1iznih pogodb, a je vsak fran\xc5\xa1izni sporazum tako specifi\xc4\x8den (glede na posebnosti posameznega fran\xc5\xa1iznega sistema in produkta), zato nikakor ne sme biti sestavljen rutinsko na podlagi trenutno priro\xc4\x8dnega modela. Potrebna niso le pravna znanja, ampak v veliki meri prav specifi\xc4\x8dna fran\xc5\xa1izna znanja, torej sodelovanje pravnega in fran\xc5\xa1iznega strokovnjaka._NEWLINE_Znano je, da so fran\xc5\xa1izne pogodbe lahko razli\xc4\x8dno natan\xc4\x8dne in tako tudi razli\xc4\x8dno dolge, kar je odvisno predvsem od dolo\xc4\x8dene pravne tradicije na eni strani in od razvitosti fran\xc5\xa1iznega sistema na drugi strani. V dolo\xc4\x8denih dr\xc5\xbeavah, kjer ima fran\xc5\xa1izing \xc5\xbee dolgo tradicijo in je dobro razvit (na primer ZDA), bi si te\xc5\xbeko zamislili uspe\xc5\xa1en za\xc4\x8detek in tudi kasnej\xc5\xa1e delovanje fran\xc5\xa1iznih sistemov brez posredovanja bolj ali manj uglednih (uglednost je odvisna od debeline denarnice stranke) pravnih strokovnjakov.'